અમદાવાદમાં શાહીબાગમાં આવેલા રાજસ્થાન હિન્દી હાઇસ્કૂલના પૂર્વ આચાર્ય નાનકરામ ચતુર્ભુજ શર્માએ અનેક શ્રેષ્ઠ પ્રતિભાઓનું સર્જન કર્યું છે. તેઓ આજે હયાત નથી પરંતુ અબજોપતિ થયેલા તેમના પૂર્વ વિદ્યાર્થીઓ આજે પણ તેમને યાદ કરે છે. શર્માજીએ એમના જમાનામાં એક મિલ માલિકની દીકરીને ઘેર જઇ ટયૂશન આપવાની ના પાડી દીધી હતી. એમણે કહ્યું: ‘તમારી દીકરી સ્કૂલ છૂટયા પછી રોકાય. તેને હું સ્કૂલમાં પૈસા લીધા વગર વધારાનું ભણાવીશ પણ ઘેર ટયૂશન કરવા નહીં આવું.’